
Здравейте,имам следния казус.  

Съседа ми отдаде апарт.си под наем/последен етаж/ От два месеца наемателя, живее тук и НЕ желае да плаща за разходи на асансьора/ползва го ежедневно/И се оказа,че собственика му е казал,това,защото преди години/7-8/.бил заплащал скъпи ремонти на същия асансьор,като най-важното е,че това му решение е еднолично,без знанието на съседите/тогава той е живял само,сградата е била нова,и др.съседи не е имало/…Та въпроса ми е:този собственик има ли право той или наемателя му да НЕ заплащат разходите за асансьора?Дори собственика казва,че асансьора е негов:):)  

Има ли право да има някакви финансови претенции към нас,др.съседи,за минали ремонти,за които не сме били уведомени,и без общо събрание.  

Благодаря предварително!


 

Спор за ползване на асансьор
============================

 

Здравейте, Десислава, 


Всички собственици в етажната собственост са длъжни да заплащат разходите за управление и поддържане на общите части. Таксата за асансьор е дължима от всички собственици. 


В описаната ситуация, собственикът няма основание да смята, че няма задължението да плаща тези разходи. 


Росица Киселярова  

юрист | Advokatami.bg  

0888 047 188




Здравейте, Десислава Кръстева,


съгласно Закона за управление на етажната собственост собствениците са длъжни да заплащат разходите за управлението и поддържането на общи части, каквато е таксата за асансьор. Въпросният собственик няма право да претендира за извършени разходи за ремонт преди 7-8 години, най-малкото защото са погасени по давност. 


Поздрави,  

адв. Николина Митова  

0898 303092


